Apie Ukmergės kraštą, kraštiečius

Lietuvos spaudoje bei kituose leidiniuose

2020 m. rugpjūčio 1–31 dienomis

*(Kadangi Nacionalinės bibliografijos duomenų bankas (NBDB) nuolat papildomas straipsnių bibliografiniais įrašais (BĮ), todėl į šį rugpjūčio mėnesio straipsnių apie Ukmergės rajoną BĮ sąrašą yra įtraukti ir tie praėjusių mėnesių įrašai, kurių nėra prieš tai sudarytuose sąrašuose)*

***Darbas***

**Kraptavičiūtė, Kotryna**

**Karatė kiokušin kovos menas subūrė vaikus Raubonyse**. – Iliustr. // Darbas. – ISSN 1392-8287. – 2020, liep. 25, p. 3-4.

Jau vienuoliktą kartą Raubo­nyse (Pasvalio r.) Pasvalio karatė kiokušin klubas „Kamuido“, bendradarbiaudamas su Pasvalio rajono savivaldybės Vi­suomenės sveikatos biuru, organiza­vo penkių dienų stovyklą „Pažinkime vieni kitus“, kurioje dalyvavo daugiau nei trisdešimt vaikų nuo septynerių iki šešiolikos metų iš Pasvalio, Panevėžio, Ukmergės, Vilniaus, Va­rėnos, Biržų, Norvegijos.

***Sekundė***

**Jalianiauskienė, Vitalija**

**Žolynų ir būties istorijos**. – Iliustr. // Sekundė. – ISSN 1392-3951. – 2020, rugpj. 14, p. 5-6.

Apie ukmergiškės tautodailininkės L. Dzigaitės kuriamus paveikslus iš augalų.

***Tremtinys***

**Brolių Tvarkūnų istorija** / parengė Stanislovas Abromavičius. - Iliustr. // Tremtinys. - 2020, rugpj. 7, p. 5.

Apie kraštotyrininko ir tautodailininko B. Tvarkūno, gimusio Brazgių kaime, iki 1946 m. priklausiusio Ukmergės apskrities Žemaitkiemio valsčiui, šeimos istoriją.

**Tamakauskas, Zigmas Juozas**

**Pagerbtas Prezidentas Antanas Smetona** / Raimundo Kaminsko nuotr.. - Iliustr. // Tremtinys. - 2020, rugpj. 21, p. 1, 4.

Apie Kauno istorinės Lietuvos Respublikos Prezidentūros kiemelyje paminėtas pirmojo Lietuvos Prezidento A. Smetonos gimimo metines.

***370***

**Šileika, Ričardas**

**Poetas Ričardas Šileika: man patinka nesureikšmintai susireikšminti** : [pokalbis su kraštiečiu rašytoju, poetu, kultūros apžvalgininku, fotografu R. Šileika] / [kalbėjosi] Lina Simulytė. - Iliustr. // 370. - ISSN 2029-7408. - 2020, rugpjūtis, p. 6-7.

***Vakaro žinios***

**Širvys, Robertas**

**Kauno policininkų vadas siekia grįžti.** - Iliustr. // Vakaro žinios. - ISSN 1648-7435. - 2020, rugpj. 21, p. 6.

Apie Vilniaus apygardos administracinio teismo pradėtą nagrinėti buvusio Ukmergės policijos komisariato pareigūno bei Kauno apskrities policijos viršininko D. Žukausko skundą dėl atleidimo iš pareigų.

***Valstiečių laikraštis***

**Musnickas, Stasys**

**„Rokiškio sūris“ tvariausių prekės ženklų sąraše** // Valstiečių laikraštis. - ISSN 1021-4526. - 2020, rugpj. 22, p. 7.

Apie Lietuvoje atliktą vienos didžiausių nepriklausomų tyrimų bendrovių Europoje „Sustainable Brand Index“ tvariausių prekės ženklų tyrimą, kurio sąrašo dešimtuke yra ir AB „Rokiškio sūris“. UAB „Rokiškio pieno gamyba“ Utenoje ir UAB „Rokiškio pieno gamyba“ filialas Ukmergės pieninė sertifikuota pagal Kokybės vadybos, Aplinkosaugos vadybos ir Maisto saugos tarptautinių standartų reikalavimus.

***Vilnis***

**Dviratininkų varžybos mūsų rajono keliais** / „Vilnies“ informacija. – Iliustr. // Vilnis. – ISSN 1648-4096. – 2020, rugpj. 4, p. 4.

Apie Molėtų ir Ukmergės rajonuose vykusias Lietuvos dviračių plento taurės varžybas.